DA Den Europæiske Unions Tidende C 138/7

Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2005/C 138/04)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

SAMMENFATNING

RÅDETS FORORDNING (EØF) Nr. 2081/92

»MELANNURCA CAMPANA«

EG nr: IT/00193/27.4.2001

BOB ( ) BGB (X)

Skemaet er udarbejdet til oplysningsformål. Fuldstændige oplysninger, herunder om producenterne af produkter af den pågældende BOB eller BGB, findes i den fuldstændige udgave af varespecifikationen og kan fremskaffes i medlemsstaten eller hos Europa-Kommissionens tjenestegrene (1).

1. Medlemsstatens ansvarlige myndighed

Navn: Ministero delle Politiche Agricole e Forestali Adresse: Via XX Settembre, 20 — I-00187 Roma Tlf. (39-06) 481 99 68 Fax (39-06) 42 01 31 26 E-mail: qtc3@politicheagricole.it

2. Sammenslutning

2.1. Navn: a) Associazione Produttori Ortofrutticoli e Mela Annurca (A.P.O.M.A.) b) Associazione Produttori Ortofrutticoli Irpino-Sanniti (A.P.O.I.S.) 2.2 Adresse: a) Via G. Pica, 62 — I-80142 Napoli — tlf. (081) b) Via XXIV Maggio, 22 — 84100 Benevento — tlf. (0824) 31 65 56 2.3 Sammensætning: producent/forarbejdningsvirksomheder (x) andet ( )

3. Produktets art

kategori 1.6 — Frugt, grøntsager og korn; ubehandlet eller forarbejdet.

4. Varespecifikation

(sammenfatning af betingelserne i artikel 4, stk. 2)

4.1 Navn: »Melannurca Campana«

4.2 Beskrivelse: Ved afsætningen skal det beskyttede produkt i frisk tilstand have følgende karakteristika

Sorten Annurca

— form: frugten er fladrund eller lettere konisk, symmetrisk eller en anelse asymmetrisk

— størrelse: 60 mm diameter med en vægt på 100 g pr. frugt (tilladte mindsteværdier); hvis grundstammen er Franco, tillades en diameter på 55 mm og en vægt på 80 g pr. frugt (tilladte mindsteværdier)

— *skræl: middeltyk til tyk, gulgrøn ved plukning med røde striber på 50-80 % af overfladen; efter modningstid på jorden er 90-100 % af overfladen blevet rød; i de tilfælde, hvor grundstammen er Franco, tillades en middeltyk til tyk, gulgrøn ved plukning med røde striber på 40-70 % af overfladen; efter modningstid på jorden er 85-95 % af overfladen blevet rød

— overhud: glat, voksagtig, med mange små, næsten usynlige pletter, lidt rust, navnlig i stilkhulen

— frugtkød: hvidt, meget fast, sprødt, syrligsødt, temmelig saftigt, aromatisk og parfumeret og yderst velsmagende

— stødfølsomhed: optimal

— hårdhed: (durometer med metalspids på 11 mm) ved plukning ikke under 8,5 kg og ved slutningen af lagring ikke under 5 kg; hvis grundstammen er Franco tillades en hårdhed ved plukning målt med durometer på 9 kg og ved slutningen af lagring 5 kg (tilladte mindsteværdier)

— restkromatografi: ved plukning 11,5o Bx, ved slutningen af lagring 12o Bx (mindsteværdier)

— syrlighed: ved plukning mindst 9,0 meq/100 ml saft; ved slutningen af lagring mindst 5,6 meq/100 ml saft.

Sorten »Rossa del sud«

— form: frugten er lidt flad rund eller lettere konisk, symmetrisk eller en anelse asymmetrisk

— størrelse: mindst 60 mm diameter med en vægt på 100 g pr. frugt

— skræl: middeltyk og gul med rød dækfarve på 90-100 % af overfladen

— overhud: glat, voksagtig, med mange små, næsten usynlige pletter, med rustfarvede anstrøg, navnlig i stilkhulen

— frugtkød: hvidt, kompakt, sprødt, middelsyrligsødt og saftigt, aromatisk og parfumeret og yderst velsmagende

— stødfølsomhed: optimal

— hårdhed: (durometer med metalspids på 11 mm) ved plukning ikke under 8,5 kg og ved slutningen af lagring ikke under 5 kg

— restkromatografi: ved plukning 12o Bx, ved slutningen af lagring 12,5o Bx (mindsteværdier)

— syrlighed: ved plukning mindst 7,7 meq/100 ml saft og ved slutningen af lagring ikke under 5,0 meq/100 ml saft.

4.3 Geografisk område: Produktionsområdet for B.G.B. »Melannurca Campana« omfatter områder i flere kommuner, der ligger i provinserne Avellino, Benevento, Caserta, Napoli og Salerno, som er nævnt i produktionsspecifikationen.

4.4 Bevis for oprindelse: Hver enkelt fase i produktionsprocessen overvåges, idet input og output for hver fase dokumenteres. På denne måde, og ved at producenterne, de pågældende marker, forarbejdningsvirksomhederne og pakkevirksomhederne opføres i særlige registre, der føres af kontrolinstansen, sikres det, at produktet kan spores (fra produktionsprocessens afslutning til dens begyndelse).

Alle fysiske og juridiske personer, der er opført i de pågældende registre, underkastes kontrol fra kontrolinstansens side, i overensstemmelse med bestemmelserne i produktionsspecifikationen og den pågældende kontrolplan. Konstaterer kontrolinstansen overtrædelse af bestemmelserne, kan produktet ikke — selv om det kun drejer sig om en enkelt fase i produktionskæden — markedsføres med den beskyttede oprindelsesbetegnelse »Melannurca Campana«.

4.5 Fremstillingsmetode: I produktionsspecifikationen er bl.a. anført, at planterne i dyrkningsfasen skal forblive ubeskårne, også selvom nye beskæringsmetoder er tilladte, hvis de ikke ændrer produktets særegenskaber. Den mest udbredte grundstamme er stadig »Franco«, men der anvendes ligeledes klonede grundstammer. Antallet af planter pr. hektar kan variere op til højest 1 200 planter/ha. Største tilladte produktion er fastsat til 35 t/ha; der tages dog højde for sæsonmæssige udsving. Saltholdigheden af vand til kunstvanding må ikke overstige 1,1 Ecw. Plukningen foregår manuelt. Det har i umindelige tider været skik og brug at lade frugterne modne på jorden på de såkaldte »melai«. Æblerne lægges på små let forhøjede stykker jord tildækket med forskellige bløde materialer, således at vand ikke kan stagnere under dem. Æblerne lægges i en eller to rækker med den mindst modne side vendt mod lyset; de vendes regelmæssigt.

Dyrkning, produktion og emballering skal udføres inden for det område, der er fastlagt i pkt. 4.3, for at sikre sporbarheden og kontrollen af produktet.

4.6 Tilknytning: Dyrkningen af »Mela Annurca« har altid været karakteristisk for Campaniens landskab, takket være de gunstige klima- og jordbundsforhold, der har foranlediget en spredning af dyrkningen til de jorder, der på grund af jordbunden eller regnens indflydelse (6 000-7 000 m3/ha fra forår til efterår) har den tilstrækkelige dybde til de største rødder på 80 cm, en kalkværdi på under 10 og en saltholdighed på under 2 udtrykt i mS/cm. »Mela Annurca« begynder at blomstre og skyde sent og undgår således de negative virkninger af lave temperaturer ved blomstring og skydning. Produktionsområdet er kendetegnet ved god dræning; jorden er lettere dyndet med en Ph-værdi på mellem 6,5 og 7,5. Den menneskelige faktor i hele produktionskredsløbet for »Mela Annurca« er altafgørende for dyrkningen, plukningen, »melai«-konstruktionen og eftermodningsteknikken. Annurcas tilknytning til Campanien går langt tilbage i tiden; fra Romertiden i de flegræiske marker (Pozzuoli-området) voksede den i århundredernes løb og spredte sig med tiden til mange andre områder i regionen takket være et tilsvarende klima og miljø og ihærdig og tålmodig arbejde fra de lokale landarbejderes side. I umindelige tider har Annurca været ensbetydende med Campanien i alle dokumenter om emnet.

I Campanien, der af romerne blev kaldt Campania felix på grund af den exceptionelle geografiske position, har der i årtusinder været dyrket mange forskellige slags frugter; i dette billede betegnes Annurca-æblet med rette som »æblernes dronning«. For at finde rødderne til Annurca er det nødvendigt at gennemløbe vidnesbyrder fra historien, idet æblet kan ses afbilledet i nogle af malerierne i Pompei, og navnlig i »Casa dei Cervi« i Herculanum. Det får os til at tænke, at fortidens indbyggere i de pågældende områder allerede spiste disse æbler. Plinius den Gamle beskrev dem som den første i sit monumentale encyklopædi »Naturalis Historia«.

4.7 Kontrolstrukturer:

Navn: IS.ME.CERT. Addresse: Via G. Porzio Centro Direzionale Isola G1 scala C — I-80143 Napoli

4.8 Mærkning: Følgende udtryk skal være optræde på etiketten med tydelige og uudslettelige bogstaver

udtrykket I.G.P. »MELANNURCA CAMPANA«, efterfulgt af sortsnavnet »ANNURCA« eller »ROSSA del SUD«

navn, firmabetegnelse og adresse for producenten

produktmængen i emballagen

BGB-logoet, et stiliseret æble på hvid bund, hvis nedre og øvre venstre kant er rød, og øvre højre kant er grøn.

De produkter, hvortil der er blevet anvendt »Melannurca« I.G.P., også efter forarbejdning, kan markedsføres i emballage, der er påført henvisning til den pågældende betegnelse, uden af EF-logoet anføres, hvis:

de anvendte frugter helt er i overensstemmelse med nærværende specifikation med undtagelse af værdierne for størrelse og restkromatografi, der kan være lavere en de anførte, men aldrig under 50 mm for størrelsen og 10,5o Bx for restkromatografi

den forholdmæssige mængde af BGB Melannurca Campana, der er anvendt til det færdige produkt, er nøjagtigt anført

det bevises, at der er anvendt BGB Melannurca Campana ved fremvisning af produktionscertifikat udstedt af de kompetente myndigheder

de, der anvender produktet med BGB, har fået tilladelse af indehaverne af den registrerede intellektuelle ejendomsret til betegnelsen BGB forsamlet i en sammenslutning under Ministero delle Politiche Agricole. Denne sammenslutning tager sig af optegnelse i de rigtige registre og holder øje med, at den beskyttede betegnelse anvendes korrekt. Findes der ikke en sådan sammenslutning, udføres de ovenfor nævnte funktioner af MIPAF, der er den nationale myndighed med ansvar for anvendelse af forordning (EØF) nr. 2081/92.

4.9 Nationale krav: —

(1) Europa-Kommissionen — Generaldirektorat Landbrug — Kvalitetspolitik for landbrugsprodukter — B-1049 Bruxelles.